Missatge: El BCE rebaixa a un nou mínim del 0,5% els tipus d'interès a la zona euroL'organisme que presideix Mario Draghi abarateix el preu del diner per afavorir la recuperació econòmica a Europa i confirma les previsions dels analistes ARA Barcelona | Actualitzada el 02/05/2013 13:47El consell de govern del Banc Central Europeu (BCE) ha decidit abaratir encara més el preu del diner a l'eurozona i ha rebaixat els tipus al 0,5%, un nou mínim històric. Es trenca així un període de deu mesos en què els interessos s'havien mantingut al 0,75%, una ràtio mínima que queda superada amb la decisió d'aquest dijous. L'organisme que presideix Mario Draghi aposta per l'estratègia de diner barat per contribuir a la recuperació econòmica a Europa. La zona euro es troba en màxims històrics d'atur, mentre la inflació s'ha reduït fins a l'1,2%, dos factors que probablement han forçat la decisió del BCE. http://www.ara.cat/economia/BCE-rebaixa-tipus-dinteres-zona_0_911908934.html

Resposta: Promoure el crèdit en època de recessió és, com diu l'ALX, un allargament de la borratxera... però la ressaca caurà, tard o d'hora. Quan vas malament de calés, endeutar-te és la pitjor solució... Això ja ho deien els nostres avis i sembla que molts països, empreses i particulars no ho entenen i segueixen demanant que es doni més crèdit i aquest, majoritàriament, va a finançar el corrent pel que les sotmet a una dependència similar a la síndrome d'abstinència. Passar la ressaca, tot i que desagradable a curt termini, és la millor manera d'estar en bones condicions a llarg termini.